Algimantas Valentinas Indriūnas

Algimantas Valentinas Indriūnas (1925 m. gegužės 21 d. Duokiškyje, Kamajų valsčiuje – 2022 m. gegužės 29 d. Vilniuje) – inžinierius, žurnalistas, Lietuvos politinis bei visuomenės veikėjas.

Biografija 
1936–1941 m. mokėsi Zarasų ir Rokiškio gimnazijose. 1941 m. su šeima ištremtas į Altajaus kraštą, 1942 m. į Jakutiją prie Laptevų jūros. 1944 m. baigė Jakutijos Ustjansko rajono Kazačios vidurinę mokyklą. 1944–1950 m. kino mechanikas Jakutijoje ir Kaune, 1950–1958 m. Kauno kino mechanikų mokyklos direktorius. 1952 m. baigė Kauno politechnikos institutą ir įgijo elektromechaniko specialybę. 1958–1959 m. Kauno 2-osios technikos mokyklos direktorius.

1959–1961 m. žurnalo „Mokslas ir technika“ vyr. redaktoriaus pavaduotojas, 1961–1973 m. šio žurnalo vyr. redaktorius. 1974–1975 m. laikraščių ir žurnalų leidybos susivienijimo „Periodika“ direktoriaus pavaduotojas. 1981 m. Maskvos universitete apgynė socialinių sistemų valdymo specialybės socialinių mokslų kandidato disertaciją. 

1975–1992 m. Liaudies ūkio vadovaujančiųjų darbuotojų ir specialistų tobulinimosi instituto (1990–1992 m. Lietuvos vadybos akademija) katedros vedėjas, nuo 1975 m. fakulteto dekanas, 1984 m. docentas. Iki išrinkimo į Seimą – pensininkas. 2000–2004 m. LR Seimo narys.  2004–2006 m. LR Seimo frakcijos seniūno referentas. Nuo 2006 m. pensininkas.

1959–1990 m. SSKP narys, nuo 1998 m. Naujosios sąjungos (socialliberalų) narys, sąjungos Tarybos ir Prezidiumo narys, Politikos departamento vadovas. Nuo 1961 m. LSSR žurnalistų sąjungos narys.

Žmona Danutė Ona, sūnūs Artūras ir Justas.

Bibliografija 
 Vadovavimo technika. – Vilnius, 1971. – 155 p.
 Vadovo organizacinių žinių medelio sudarymas ir jo panaudojimas tobulinimosi sistemoje: mokymo priemonė. – Vilnius, 1977. – 54 p.
 Darbo žmonių aktyvumo didinimas, vystant socialistinį lenktyniavimą: medžiaga lektoriui. – Vilnius: Žinija, 1978. – 18 p.
 Aktyvūs mokymo metodai propagandisto darbe: medžiaga lektoriui. – Vilnius: Žinija, 1978. – 19 p.
 Inžinerinis darbas socialistinėje visuomenėje: mokymo priemonė. – Vilnius, 1979. – 59 p.: lent.
 Kūrybinės iniciatyvos vystymas organizuojant socialistinį lenktyniavimą gamybiniame kolektyve: mokymo priemonė. – Vilnius, 1980. – 47 p.
 Ūkinių vadovų rezervo rengimas Lietuvos TSR liaudies ūkyje: analitinė apžvalga. – Vilnius, 1988. – 51 p.
 Nelegalios karjeros metai: gyvenimo pamokos. – Vilnius: Gairės, 2005. – 174 p.: iliustr. – ISBN 9986-625-61-0
 Socialliberalizmo pradžiamokslis: Naujosios sąjungos (socialliberalų) nariams. – Vilnius: Firidas, 2006. – 43 p. – ISBN 9955-590-40-8
 Socialinis liberalizmas ir kitos politinės ideologijos: teorinis praktinis pagalbininkas / Algimantas Valentinas Indriūnas, Jonas Gediminas Siaurukas. – Vilnius: Firidas, 2006. – 197 p. – ISBN 9955-590-38-6
 Viešosios vadybos strategija Lietuvoje: penktoji Konstitucija: monografija / Algimantas Valentinas Indriūnas, Antanas Makštutis. – Vilnius: Firidas: Naujoji sąjunga (socialliberalai), 2008. – 262 p. – ISBN 978-9955-590-71-2
 Laisva ar nelaisva: studija apie laisvąją rinką. – Vilnius: Ciklonas, 2011. – 135 p. – ISBN 978-9955-880-81-3
 Kaip tapti iškiliu politiku ir laimėti rinkimus. – Vilnius, 2012. – 128 p.: iliustr. – ISBN 978-609-408-291-7

Įvertinimas 
 1969 m. LTSR nusipelnęs inžinierius 
 2004 m. ordino „Už nuopelnus Lietuvai“ Karininko kryžius.

Šaltiniai 

Lietuvos inžinieriai
Lietuvos žurnalistai
Lietuvos redaktoriai
Seimo nariai